PREB วิ่งฉิว 5% นิวไฮรอบ 3 เดือน หลังซื้อที่ดินย่าน “ทาวน์ อิน ทาวน์” ต่อยอดธุรกิจ
PREB วิ่งฉิว 5% นิวไฮรอบ 3 เดือน หลังซื้อที่ดินย่าน "ทาวน์ อิน ทาวน์" ต่อยอดธุรกิจ โดย ณ เวลา 15.36 น. ราคาอยู่ที่ระดับ 10.20 บาท บวก 0.45 บาท หรือ 4.62% สูงสุดที่ระดับ 10.30 บาท ต่ำสุดที่ระดับ 9.80 บาท ด้วยมูลค่าการซื้อขาย 14.21 ล้านบาท
7 ก.พ. 2562

ผู้สื่อข่าวรายงานว่า ราคาหุ้น บริษัท พรีบิลท์ จากัด (มหาชน) หรือ PREB ณ เวลา 15.36 น. อยู่ที่ระดับ 10.20 บาท บวก 0.45 บาท หรือ 4.62% สูงสุดที่ระดับ 10.30 บาท ต่ำสุดที่ระดับ 9.80 บาท ด้วยมูลค่าการซื้อขาย 14.21 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบเกือบ 3 เดือน นับตั้งแต่ราคาหุ้นอยู่ที่ระดับ 10.20 บาท เมื่อวันที่ 14 พ.ย.61
โดย PREB ระบุว่า บริษัทได้ซื้อที่ดินของบริษัทร่วมทุน พี แอนด์ พี แอสเซท กรุ๊ป ซึ่งบริษัท พรีบิลท์ โฮลดิ้ง จากัด ถือหุ้นร้อยละ 49 (บริษัทย่อย ที่บริษัทฯ ถือหุ้นร้อยละ 100) บริเวณ ทาวน์ อิน ทาวน์ ถนนรามคาแหง ขนาดโครงการ 2-2-28.0 ไร่ เพื่อพัฒนาโครงการอาคารชุดสูง 8 ชั้น 2 อาคาร ประมาณ 344 ยูนิต มูลค่าโครงการ 750 ล้านบาท เริ่มโอนกรรมสิทธิ์และรับรู้รายได้ประมาณปี 2564 ทั้งนี้คาดหวังว่าบริษัทจะได้รับส่วนแบ่งกำไรจากเงินลงทุนตามสัดส่วนการลงทุน